ఫాతిమా బాష్

ఫాతిమా బాష్‌ ఫెర్నాండెజ్ (ఆంగ్లం: Fátima Bosch; జననం 2000 మే 19) ఒక మెక్సికన్ మోడల్, అందాల పోటీ టైటిల్ హోల్డర్. ఆమె 2025 మిస్ యూనివర్స్ పోటీ విజేత. దీనికి ముందు, ఆమె 2025 మిస్ యూనివర్స్ మెక్సికో టైటిల్ ను 2025 సెప్టెంబరు 13న జలిస్కోలో గెలుచుకుంది. మిస్ యూనివర్స్ కిరీటం, టైటిల్ ను కైవసం చేసుకున్న నాల్గవ మెక్సికన్ మహిళ ఆమె.  

 ప్రారంభ జీవితం 
ఫాతిమా బాష్‌ 2000 మే 19న టబాస్కో టీపా బెర్నార్డో బాష్ హెర్నాండెజ్, వెనెస్సా ఫెర్నాండెస్ బాల్బోవా దంపతులకు జన్మించింది. ఆమెకు బెర్నార్డో బాష్ అనే సోదరుడు ఉన్నాడు. ఆమె ప్రాథమిక, ఉన్నత పాఠశాల విద్యను కోలెగియో అర్జి, ఇన్స్టిట్యూటో కంబ్రేస్ విల్లాహెర్మోసా లలో పూర్తి చేసింది.

2021 నుండి 2024 వరకు, ఆమె మెక్సికో నగరంలోని యూనివర్సిడాడ్ ఐబెరోఅమెరికానాకు హాజరయింది, అక్కడ ఆమె ఫ్యాషన్, దుస్తులు రూపకల్పనలో బ్యాచిలర్ డిగ్రీని పొందింది.
 కెరీర్ 

 ఫ్లోర్ టబాస్కో 2018 
ఫాతిమా బాష్‌ ఫ్లోర్ టబాస్కో 2018 టైటిల్ గెలుచుకుంది, టీపా ప్రాతినిధ్యం వహించింది, 2018 ఆగస్టు 27న విల్లాహెర్మోసా సెంట్రో డి కన్వెన్సియన్స్ టబాస్కొ 2000లో జరిగిన పోటీ ముగింపులో 16 మంది పోటీదారులతో పోటీపడింది. ఆమెకు గత టైటిల్ హోల్డర్ బార్బరా ఆరంగురెన్ పట్టాభిషేకం చేసింది.

 మిస్ యూనివర్స్ మెక్సికో 2025 
తబాస్కోకు ప్రాతినిధ్యం వహిస్తున్న ఆమె, మిస్ యూనివర్స్ మెక్సికో రెండవ ఎడిషన్ లో 32 మంది పోటీదారులతో కలిసి పోటీ పడింది. 2025 సెప్టెంబరు 13న జలిస్కోలోని జాపోపాన్లోని సాలా ప్లాసిడో డొమింగో డెల్ కంజున్టో శాంటాండర్ డి ఆర్టెస్ ఎస్కెనికాస్ లో జరిగింది. ఆమె మిస్ యూనివర్స్ మెక్సికో 2025 కిరీటాన్ని అవుట్గోయింగ్ టైటిల్ హోల్డర్ ఫెర్నాండా బెల్ట్రాన్ చేత అందుకుంది.

 మిస్ యూనివర్స్ 2025 
2025 నవంబరు 4న, సాష్ వేడుక కార్యక్రమంలో, నవత్ ఇట్సారగ్రిసిల్ ఫాతిమా బాష్‌ను "డంబ్ హెడ్" గా పేర్కొనడంతో వివాదం తలెత్తింది, ఇది ఉద్రిక్తతలకు దారితీసింది కూడా. దీంతో, అనేక మంది పోటీదారులు వెళ్ళిపోయారు. మిస్ యూనివర్స్ 2024, విక్టోరియా థైల్విగ్ అనుచిత వాఖ్యలపై విమర్శిస్తూ వేదికను విడిచిపెట్టినప్పుడు, ఫాతిమా బాష్‌ తనను అగౌరవపరిచినట్లు భావించింది.

2025 నవంబరు 21న, ఆమె మిస్ యూనివర్స్ 2025 మెక్సికోకు ప్రాతినిధ్యం వహించింది. థాయిలాండ్ లోని నోన్తాబురి, పాక్ క్రెట్ లోని ఇంపాక్ట్ ఛాలెంజర్ హాల్లో వంద మంది ఇతర అభ్యర్థులతో పోటీపడింది.

 మూలాలు 

వర్గం:2000 జననాలు
వర్గం:జీవిస్తున్న ప్రజలు